**ՀԱՅՏԱՐԱՐՈՒԹՅՈՒՆ**

**ՀՀ պաշտպանության նախարարության Վ. Սարգսյանի անվան ռազմական ակադեմիան (այսուհետ` ՀՀ ՊՆ ՌԱ) հայտարարում է մրցույթ` դասախոսական հետևյալ թափուր քաղաքացիական պաշտոնները զբաղեցնելու համար**

1. **ՀՀ ՊՆ ՌԱ զինվորական իրավունքի և առաջնորդության ամբիոնի զինվորական մանկավարժության և հոգեբանության ցիկլի ավագ դասախոս (դասավանդման առարկան՝ զինվորական մանկավարժություն և հոգեբանություն)**

Նշված թափուր պաշտոնը զբաղեցնելու համար պահանջվում է`

* ունենա բարձրագույն մագիստրոսական մասնագիտական կրթություն,
* ունենա դասավանդման փորձ,

1. **ՀՀ ՊՆ ՌԱ զինվորական իրավունքի և առաջնորդության ամբիոնի զինվորական մանկավարժության և հոգեբանության ցիկլի դասախոս (դասավանդման առարկան՝ զինվորական մանկավարժություն և հոգեբանություն)**

Նշված թափուր պաշտոնը զբաղեցնելու համար պահանջվում է`

* ունենա բարձրագույն մագիստրոսական մասնագիտական կրթություն,

1. **ՀՀ ՊՆ ՌԱ զինվորական իրավունքի և առաջնորդության ամբիոնի զորքերի ամենօրյա գործունեության ղեկավարման ցիկլի ավագ դասախոս (դասավանդման առարկան՝ ստորաբաժանումների ամենօրյա ղեկավարում, առաջնորդում և կառավարում)**

Նշված թափուր պաշտոնը զբաղեցնելու համար պահանջվում է`

* ունենա բարձրագույն մագիստրոսական մասնագիտական կրթություն,
* ունենա դասավանդման փորձ,

1. **ՀՀ ՊՆ ՌԱ զինվորական իրավունքի և առաջնորդության ամբիոնի զորքերի ամենօրյա գործունեության ղեկավարման ցիկլի դասախոս (դասավանդման առարկան՝ ստորաբաժանումների ամենօրյա ղեկավարում, առաջնորդում և կառավարում)**

Նշված թափուր պաշտոնը զբաղեցնելու համար պահանջվում է`

* ունենա բարձրագույն մագիստրոսական մասնագիտական կրթություն,

1. **ՀՀ ՊՆ ՌԱ զինվորական իրավունքի և առաջնորդության ամբիոնի ռազմաիրավական պատրաստության և միջազգային մարդասիրական իրավունքի ցիկլի ավագ դասախոս (դասավանդման առարկան՝ ռազմաիրավական պատրաստություն, զինված ընդհարումների իրավունք, միջազգային մարդասիրական իրավունք, մարդու իրավունք, տեղեկատվահոգեբանության գործողության իրավական հիմունքներ)**

Նշված թափուր պաշտոնը զբաղեցնելու համար պահանջվում է`

* ունենա բարձրագույն մագիստրոսական մասնագիտական կրթություն,
* ունենա դասավանդման փորձ,

1-5 կետերում նշված պաշտոնների համար պահանջվում է նաև`

* որևէ օտար լեզվի տիրապետում,
* համակարգչով և ժամանակակից այլ տեխնիկական միջոցներով աշխատելու ունակություն,
* դասավանդվող առարկայի շրջանակներում` ոլորտին վերաբերող իրավական ակտերի իմացություն,

Մրցույթն անցկացնում է ակադեմիայի գիտական խորհուրդը՝ փակ գաղտնի քվեարկությամբ:

**Մրցույթը կկայանա 2024թ. հոկտեմբերի 23-ին՝ ժամը 1500-ին:**

Դիմող ՀՀ քաղաքացիները ՀՀ ՊՆ Վ. Սարգսյանի անվան ռազմական ակադեմիայի (ք. Երևան, Դավիթ Բեկի 155) համալրման բաժանմունք պետք է ներկայացնեն հետևյալ փաստաթղթերի պատճենները բնօրինակներով`

1) համապատասխան ՌՈՒՀ-ի պետին հասցեագրված դիմում` նշելով այն պաշտոնը, որին հավակնում են, ինչպես նաև առարկայի շրջանակներում ունեցած գործնական, տեսական փորձի և գիտելիքների, որևէ օտար լեզվի (լեզուների) տիրապետելու, համակարգչային տեխնիկայով աշխատելու հմտությունների վերաբերյալ տեղեկություններ, (ձևը լրացվում է փաստաթղթերը ներկայացնելիս),

2) ինքնակենսագրություն,

3) բարձրագույն կրթության դիպլոմի պատճենը, վերապատրաստումների վկայագրերի պատճենները (առկայության դեպքում),

4) գիտական աստիճանը կամ կոչումը հաստատող փաստաթղթերի պատճենները (առկայության դեպքում),

5) հրապարակված գիտական և մեթոդական աշխատանքների ցանկը (առկայության դեպքում), ընդ որում՝ հոդվածները պետք է հրապարակված լինեն միջազգային կամ ԲՈԿ-ի կողմից երաշխավորված ամսագրերում, իսկ ձեռնարկները՝ ԲՈԿ-ի կողմից սահմանված չափորոշիչներին համապատասխան,

6) պարգևատրումների, մրցանակների և պատվավոր կոչումների վերաբերյալ տվյալներ (առկայության դեպքում),

7) անձնագրի պատճենը,

8) զինգրքույկը կամ դրան ժամանակավոր փոխարինող փաստաթուղթը և զորակոչային տեղամասի կցագրման վկայականը կամ համապատասխան տեղեկանքը (արական սեռի ներկայացուցիչները),

9) տեղեկանք վերջին աշխատանքի վայրից` աշխատանքային փորձի և դասավանդած առարկաների վերաբերյալ,

10) ՀՀ կառավարության 2019թ. փետրվարի 15-ի N98-Ն որոշմամբ հաստատված ցանկում ընդգրկված հիվանդություններից որևէ մեկով չտառապելու վերաբերյալ տեղեկանք:

Փաստաթղթերն ընդունվում են ամեն օր՝ ժ.9-ից մինչև 1330-ը՝ բացառությամբ շաբաթ և կիրակի օրերի:

**Դիմումների ընդունման վերջին ժամկետն է՝ 2024թ. սեպտեմբերի** 27**-ը ներառյալ:**

**2024թ. հոկտեմբերի** 2**-ին՝ ժ. 1500-ին, ակադեմիայի նիստերի դահլիճում դիմորդների հետ կանցկացվի սեմինար պարապմունք, որտեղ կներկայացվի դասապրոցեսներին վերաբերող պահանջները և կնշանակվի փորձնական պարապմունքի օրը:**

Մրցույթներին մասնակցել ցանկացող ՀՀ քաղաքացիները լրացուցիչ տեղեկություններ ստանալու, ինչպես նաև պաշտոնի անձնագրին ծանոթանալու համար կարող են դիմել ՀՀ ՊՆ Վ. Սարգսյանի անվան ՌԱ (ք. Երևան, Դավիթ Բեկի 155):

Միաժամանակ տեղեկացվում է, որ մրցույթներին մասնակցելու համար ՀՀ քաղաքացիների ներկայացրած փաստաթղթերի պատճենները հետ չեն վերադարձվում:

Մրցույթի մասնակիցները պետք է ներկայանան ՀՀ ՊՆ Վ. Սարգսյանի անվան ՌԱ (ք. Երևան, Դավիթ Բեկի 155)՝ անցագրային կետ, մրցույթն սկսվելուց 30 րոպե առաջ: